Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
30 ก.ย. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -2.91 จุด (-0.18%) ปิดภาคเช้าที่ 1,640.85 จุด ด้วยมูลค่าการซื้อขาย 19,911.36 ล้านบาท
Most Positive Impact: PTT (+0.69 จุด), AOT (+0.35 จุด), BDMS (+0.31 จุด)
Most Negative Impact: PTTEP (-0.77 จุด), KBANK (-0.58 จุด), CPF (-0.42 จุด)
จีนเผย PMI ภาคการผลิต (ก.ย.) 49.8 ดีกว่าที่ตลาดคาดเล็กน้อย แม้จะเห็นการฟื้นตัวขึ้นจากเดือนก่อน แต่ค่าดัชนีที่ยังต่ำกว่า 50 ยังถือเป็นสัญญาณการชะลอตัวของเศรษฐกิจซึ่งได้รับผลกระทบจากสงครามการค้าสหรัฐฯ-จีน เรายังคงคาดว่าจีนจะมีการออกมาตรการการเงินและการคลังเพื่อกระตุ้นเศรษฐกิจเพิ่มเติม
จีนยืนยันว่า รัฐบาลจีนจะส่งคุณหลิว เหอ รองนายกรัฐมนตรี เป็นผู้แทนในการเจรจาการค้าระดับสูงเพื่อแก้ปัญหาสงครามการค้ากับสหรัฐในเดือนต.ค.นี้
แนวโน้มตลาดบ่าย
บ่ายนี้คาด SET Index อ่อนตัวโดยให้กรอบการเคลื่อนไหวที่ 1,630 – 1,645 จุด เนื่องจากตลาดขาดปัจจัยใหม่กระตุ้น ขณะเดียวกันการที่ PMI ภาคการผลิตของจีนที่อ่อนแอลงทำให้เรามองว่าตลาดน่าจะรอติดตามและให้ความสำคัญกับการเจรจาการค้าสหรัฐฯ-จีน มองการอ่อนตัวเป็นจังหวะในการสะสมเพื่อรอการฟื้นตัวในระยะถัดไป
กลยุทธ์การลงทุน เน้นลงทุนในกลุ่มที่มีปัจจัยหนุน และกำไร 2H19 มีแนวโน้มดี
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JAS SAWAD OSP TKN MEGA PTTEP TU GFPT BDMS
ประเด็นเศรษฐกิจสำคัญสัปดาห์นี้ วันนี้ติดตามตัวเลขเศรษฐกิจไทยโดยธปท. วันอังคารไทยจะมีประกาศตัวเลข CPI (ก.ย.) ตลาดคาด 0.85%YoY ส่วนฝั่งยูโรโซนจะมีตัวเลข CPI (ก.ย.) ตลาดคาด 1% YoY รวมถึงติดตามดัชนี PMI ภาคการผลิตสหรัฐฯ (ISM) (ก.ย.) ตลาดคาด 50.4 วันพุธสหรัฐฯจะมีการรายงานสต็อคน้ำมันดิบ วันศุกร์ติดตามการจ้างงานนอกภาคการเกษตรของสหรัฐฯ(ก.ย.) ตลาดคาด 1.6 แสนตำแหน่ง
หุ้นแนะนำ BDMS PRM